《秋夜读曹能始集却寄兼怀谢在杭》
明代·邓云霄

铃阁西风入夜清，闲披雅调想高情。霞衣迥立云中客，凤吹遥传世外声。

仕路十年仙共谪，秋心千里月同明。逍遥楼下江如练，谁对玄晖弄晚晴？

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。